google/wiki40b huggingface dataset:
Hop Basketballklubb

Hop Basketballklubb (Hop BBK) er en basketballklubb i Fana, Bergen som er tilsluttet Norges Basketballforbund. Klubben ble stiftet 25. april 1979 og har i 2013 ca. 200 medlemmer som spiller i aldersbestemte årsklasser. Hjemmekampene spilles i Hophallen som er en del av Hop skole. Hop BBK ble norgesmestere i klassen U16 kvinner i 2012 og 2013 samt U19 for kvinner i 2015. Fredrik Hannestad har ledet Hop Basketballklubb siden 2010. Hop BBK arrangerte Elite Basketball Camp sommeren 2013 og 2014. I 2013 tok Hop Basketballklubb sammen med Loddefjord Idrettslag initiativ til å etablere eliteklubben Bergen Elite.
Telenor Objects

Telenor Objects AS er et norsk selskap innen maskin-til-maskin (M2M)-kommunikasjon, og utgjør et av Telenors to strategiske initiativer for å fange markedet for M2M, eller tilkoblede objekter. Det er et heleid datterselskap av Telenor ASA. Telenors M2M-initiativ er organisert gjennom Telenor Next - med Telenor Objects og Telenor Connexion som hvert betjener kunder i sin del av verdikjeden, henholdsvis lavt og høyt i verdikjeden. Telenor Objects har hovedkontor i Oslo.
Telenor Objects tilbyr en administrert tjeneste for tilkoblede objekter. Målet er å styrke omfanget av og tilkobling av nettverksinfrastruktur som kobler objekter, og gir sanntidsinformasjon fra distribuerte enheter, sensorer eller andre enheter. Selskapet støtter og utvikler tjenester til tingenes internett, som innebærer nettverksammenkobling av hverdagsobjekter. Programvaren er spesielt brukt til logistikk, transport (flåtestyring), fiskeri, landbruk, og i økende grad i helsevesenet.
Telenor Objects ble dannet i juli 2009, av forskere og utviklere i Telenor Norge og Telenor R&I. De to foretakene hadde jobbet hver for seg innen M2M-tjenester siden 2007, med et fokus på RFID i Telenor Norge, og et fokus på trace and track i Telenor R&I.
Fortællingen om Viga-Ljot og Vigdis

Fortællingen om Viga-Ljot og Vigdis er en roman av den norske forfatteren Sigrid Undset, utgitt i 1909 av H. Aschehoug & Co. 
Fortællingen om Viga-Ljot og Vigdis var Sigrid Undsets første middelalderroman, en i sjanger der hennes senere arbeider skulle bringe henne betydelig anerkjennelse og berømmelse. Fortellingen er tuftet på den knappe og effektive sagastilen, og handlingen er lagt til Oslo-dalen på Olav den Helliges tid.
Kort etter utgivelsen skrev Stavanger Aftenblad blant annet «Det er endelig gaaet op for folk, at denne bog af den unge forfatterinde ikke blot er en af de interessanteste nye bøger iaar rent kunstnerisk set, men at den ogsaa er en usædvanlig fængslende fortælling».
Thermostatic

Thermostatic er en svensk synth pop-gruppe, bestående av Louise Marchione, Johannes Hedberg, Daniel Segerstad og Peter Marchione, som ble grunnlagt i Göteborg i 2003.
I 2005 kom debutalbumet Joy-Toy på det svenske plateselskapet Wonderland. Musikken på albumet beskrives som en blanding av «synth pop» og «video- og dataspil fra 80-tallet», og har siden utgivelsen blitt en «kultklassiker i bitpop-kretser».
I 2008 kom oppfølgeren Humanizer på samme plateselskap.
I 2010 ble gruppa oppløst, i 2013 ble gruppa gjenforent og i 2014 ga de ut singelen «Animal» på eget plateselskap.
Ninghe

Ninghe (kinesisk: 宁河区; pinyin: Nínghé Qū) er et bydistrikt i byprovinsen Tianjin i Folkerepublikken Kina. I 1999 var folketallet på 357 956 innbyggere.

Samferdsel

Kinas riksvei 112, en ringvei som går rundt Beijings byprovins, fører gjennom området.
Kinas riksvei 205 passerer gjennom området. Den begynner i Shanhaiguan og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.
Lepturonota

Utseende

Middelsstore, slanke, mørkbrune trebukker med lyse lengdestriper. Antennene er tynne og litt lengre enn kroppen. Pronotum er tønneformet uten tenner på sidene, litt lengre enn bredt. Dekkvingene er kraftig tilspissede bakover.

Utbredelse

Slekten er hjemmehørende på Ny-Caledonia.
Okumino vannkraftverk

Okumino vannkraftverk er et pumpekraftverk ved sideelva Neo til vassdraget Ibi-gawa. Kraftverket nytter to reservoarer ved byen Motosu like nordvest for byen Gifu i prefekturet Gifu, i det sentrale Japan. Vannkraftverket har en totalt installert effekt på om lag 1 036 – 1 500 MW. Anlegget opereres av Chubu Electric Power Company.
Fyllingen av reservoarene skjedde i 1995. Vannkilden er de øvre strykene av Nishigabora-dani-elva i Itadori-dalen, en øvre sidedal til vassdraget Kiso-gawa i Gifu-prefekturet.
Kaore-demningen er en 107,5 meter høy bue-gravitasjonsdam i betong, og danner øvre reservoar for Okumino. Nedre reservoar dannes av Kamiosu-demningen, en steinfyllingsdam.
Fallhøyden (hydraulig head) er på 485 meter.
James Bond i hemmelig tjeneste

Handling

Agent 007 har vært på jakt etter forbryterorganisasjonen Spectres øverste leder Blofeld (Telly Savalas) i to år. Han finner ham omsider som leder for en klinikk i de sveitsiske alper. Her forbereder han en skremmende form for bakteriologisk krigføring som truer hele menneskeheten.

Om filmen

Filmen var en av de filmene som spilte inn mest penger i 1969.
On a Tightrope

Handling

Filmen foregår i Xinjiang-provinsen i Kina – et av de verste stedene i verden når det gjelder menneskerettigheter ifølge en Amnesty International rapport. I filmen fremstilles uighurene som et fredelig, muslimsk folkeslag som blir systematisk undertrykket av de kinesiske myndighetene for å fjerne deres kulturelle og religiøse særtrekkene slik at de kan innpasses i den store nasjonen. 
On a Tightrope følger fire uighurske barn som bor på et statlig barnehjem. Barna følges over tid og tilskuerne blir kjent med dem, deres drømmer og håp. Uten sikkerhetsnett lærer barna den gamle uighurske tradisjonen Dawaz, linedansing. Balansekunsten blir en metafor på deres livs dilemma: å balansere mellom å være tro mot seg selv og sin kultur, og bli stemplet som forbryter av det kinesiske regimet, eller å underkaste seg kommunistpartiets harde krav. 
On a Tightrope var den første norske dokumentarfilm som deltok i konkurranseprogrammet ved den prestisjetunge Sundance Film Festival i USA. Den har vunnet en rekke priser, deriblant Grand Prix ved Chicago Internasjonale Filmfestival.

Filmskaperne

On a tightrope er regissert av Petr Lom og produsert av Piraya Film.

Festivaler

2006 International Documentary Festival Amsterdam 

2006 Watch Docs, Warszawa 

2007 Sundance Film Festival 

2007 Göteborg Film Festival 

2007 ZagrebDox 

2007 One World Human Rights Film Festival, Prague 

2007 EuroDok, European Documentary Film Festival, Oslo, Norway 

2007 Cleveland Int'l Film Festival 

2007 DocAviv, Tel Aviv Int'l Documentary Film Festival 

2007 Chicago Documentary Film Festival 

2007 Philadelphia Film Festival, USA 

2007 Kontakt – Ukranian Documentary Film Festival – Norwegian special 

2007 Minneapolis St. Paul International Film Festival 

2007 Norwegian Documentary Film Festival Volda 

2007 Maryland Int'l Film Festival, USA 

2007 Pärnu International Film Festival, Estonia 

2007 Golden Apricot, Yerevan Int'l Film Festival, Armenia 

2007 Dokufest Prizren, Kosova 

2007 Flahertiana, Perm, Russia 

2007 DOCNZ, New Zealand 

2007 Taiwan Int'l Ethnographic Film Festival 

2007 Perspektive – Nürnberger Filmfestival der Menschenrechte 

2007 Document 5- International Human Rights Documentary Film Festival, Scotland 

2007 Mostra São Paulo Int'l Film Festival Brazil 

2007 Astra Filmfest, Romania 

2007 United Nations Association Film Festival, Stanford, USA 

2008 Glasgow Film Festival 

2008 Tempo Documentary Film Festival, Stockholm, Sweden 

2008 Int'l Film Festival and Forum on Human Rights. Geneva, Switzerland 

2008 Bilan du Film – Jean Rouch Film Festival 

2008 Bilan du Film, Jean Rouch Film Festival, France 

2008 Worldfilm, Tartu, Estonia 

2008 Festival de Cinéma de Douarnenez, France 

2008 Russian Anthropoligical Film Festival 

2008 Golden Minbar, Kazan 

2009 Millennium Festival, Bruxelles 

2009 Jakarta Int. Film Festival, Indonesia

Priser

2006 Watch Docs, Warszawa: Watch Doc Award 

2007 Chicago International Documentary Film Festival: Chicago Doc Short Film Grand Prix 

2007 Astra Film Festival: International Section Award offered by the Raþiu Charitable Family Foundation
Nord (2009)

Priser

Filmen deltok i Panorama-programmet under Filmfestivalen i Berlin, hvor den vant prisen «Berlin Europa Cinemas Label ex aequo». Nord delte prisen med den franske filmen Welcome.  
I 2009 ble hovedprisen under Transilvanian International Film Festival, The Transilvania Trophy, delt mellom norske Nord og rumenske Police, adjective (Corneliu Porumboiu). Dessuten ble Nord ved fotograf Philip Øgaard tildelt prisen Best Cinematography Award.
Titanic International Film Festival Breaking Waves Award 2009 gikk også til Nord. Publikumsprisen på denne festivalen gikk til islandske White Night Wedding (Baltasar Kormákur).
Under Tribeca Film Festival 2009 fikk Nord prisen Best New Narrative Filmmaker.
Under Brussel Film Festival 2009 fikk Nord prisen Special Mention for Best Scene.
Amandaprisen 2009 for beste mannlige birolle ble tildelt Mads Sjøgård Pettersen for rollen som bygdeoriginalen Ulrik i Nord. Nord var også en av tre nominerte filmer i fire andre kategorier: beste norske kinofilm, beste filmmanus, beste foto og beste musikk.
Under Kosmorama i Trondheim fikk medvirkende i Nord tre tildelinger av Kanonprisen 2010: prisen for beste mannlige skuespiller gikk til Anders Baasmo Christiansen; prisen for beste produksjon gikk til Brede Hovland og Sigve Endresen; og prisen for beste lyddesign ble tildelt Bent Holm. Kanonprisens vinnere kåres etter avstemning blant medlemmene i de forskjellige fagforbundene innen film i Norge.
Filmen ble også nominert til Nordisk råds filmpris for 2009.
Kopparbergs/Göteborg FC

Historie

Laget Landvetter Idrottsforening har vært med i svensk kvinnefotball en stund, men markerte seg ikke i stor grad. Først i 1996 debuterte laget i Damallsvenskan med en 9.-plass (av 12 lag). Etter ytterlige to sesonger der laget klatret en plass per sesong, etablerte Landvetter seg på midten av tabellen i 1999. Samme år fikk Landvetter Kopparberg bryggeri som hovedsponsor, og navnet ble byttet til Kopparbergs/Landvetter året etter. Laget fikk en mindre økning, og i 2002 endte laget på en personlig bestenotering med en 3.-plass, den beste plasseringen laget hadde hatt i Damallsvenskan fram til 2010-sesongen. Samme år, i 2002, kom laget til finalen i den svenske cupen for første og hittil eneste gang.
Den økende interessen for kvinnefotball i Sverige førte til at det ble sterkere tilknytning mellom Kopparbergs/Landvetter og Göteborg, der brorparten av fansen kom fra. Etter hvert ble laget flyttet til Göteborg, og fra og med 2005 skiftet klubben navn til Kopparbergs/Göteborgs FC. Som oftest droppes sponsornavnet. Det kom i begynnelsen etter navneskiftet ikke noen bemerkelsesverdig forandring, men i 2010-sesongen var Kopparbergs/Göteborg FC et topplag som kjempet med LdB FC Malmö om seriegullet. De måtte gi tapt, men tok likevel en andreplass, som er bestenotering for laget.
Blant norske spillera har Ingvild Stensland spilt for klubben.
Antiguo Palacio del Ayuntamiento

Antiguo Palacio del Ayuntamiento er hovedsetet til Mexicos føderale distrikts regjering. Palasset befinner seg ved Plaza de la Constitución i sentrum av Mexico by. To av de viktigtse romma er Salón de Cabildos og Centro de Documentación Francisco Gamoneda. Det første bystyremøtet fant sted i palaset 10. mai 1524.
Palasset er i dag åpent for besøkende, og det tilbys omvisninger med gaid.
Ungdommens forfatterleksikon

Ungdommens forfatterleksikon er et nettbasert leksikon over forfattere som skriver skjønnlitteratur for ungdom. Leksikonet drives av Foreningen !les. Leksikonet ligger under txt.no. Leksikonet startet som en oppfølger til Barnas forfatterleksikon (Cappelen 2003). Senere tok Foreningen !les over artiklene og har senere utvidet leksikonet.
Fokuset i artiklene er på bøkene fortatterne har skrevet med ungdom som målgruppe. Artiklene er skrevet for elever som skal presentere en forfatter eller bok og for andre som søker informasjon om ungdomsbokforfattere.
Leksikonet inneholder artikler om norske og oversatte forfattere, og enkelte tegneserieforfattere.
Ebaeus pedicularius

Utseende

Kroppen er 3-4 millimeter lang og har en metallisk blåsvart farge og en rødgul flekk på sissen av dekkvingene. Den ligner Ebaeus thoracicus men skilles fra denne på størrelsen og fargen på brystskjoldet. Antennene er svartbrune med noe av rotleddene gule. De er festet noe foran fasettøynene, de har elleve ledd. Brystskjoldet jevnt bredt og ikke smalere i bakkanten enn på midten og det er bredere enn det er langt. Dets fram- og bakhjørner er bredt avrundet. Hodet er noe smalere enn brystskjoldet, som begge har en glatt overflate uten en fin mikrostruktur. Dekkvingene har en punktert overflate. De er uten en mørk oppstående behåring sammen med en finere liggende behåring. Dekkvingene slutter ved sidekanten og mangler en innoverbøyd fortsettels litt inn under bakkroppen. Beina er gule med enkelte rødsvarte parti. Beina er ganske slanke, alle føtter har fem ledd.

Levevis

Ebaeus pedicularius finnes særlig på tistler. Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Cerros de la Calera

Transport

Ruta 28 Coronel Andrés Latorre forbinder Cerros de la Calera med andre byer i Rivera-departementet.
Freden i Brömsebro

Freden i Brömsebro den 13. august/ 23. august 1645 gjorde en slutt på den såkalte Hannibalfeiden mellom Danmark-Norge og Sverige som hadde pågått siden 1643. Ved denne fredsavtalen ble store landområder avgitt fra Danmark-Norge til Sverige. Disse var 
Jämtland, Herjedalen avgitt fra riksdelen Norge, og Halland for 30 år, Gotland og Øsel fra riksdelen Danmark. 
Fredsforhandlingene ble innledet på initiativ fra Frankrike, som i januar 1644 sendte diplomaten Gaspart Coignet de la Thuillerie. Den 25. desember 1644/ 4. januar 1645 lyktes han i å få partene til å signere en traktat om at de innledende fredsforhandlinger skulle finne sted i Brömsebro i februar 1645. 
Det første møtet ble holdt den 8./ 18. februar 1645 ved grensesteinen på den lille holmen i Landabäcken i Brömsebro. Deretter foregikk forhandlingene gjennom at de la Thuillerie reiste mellom svenskenes leir i Söderåkra og danskenes leir i Kristianopel. Axel Oxenstierna ledet forhandlingene fra svensk side og Corfitz Ulfeldt representerte den dansk-norske siden. Den 13./ 23. august møttes meglerne på nytt ved grensesteinen for å overlevere den av kongene signerte traktaten. 
De militære fremgangene i krigen for Sverige førte til harde svenske krav. Freden innebar territorielt at Danmark-Norge avstod Jämtland og Härjedalen, samt de to Østersjø-øyene Gotland og Øsel, til Sverige. I tillegg fikk Sverige også Halland i 30 år. 
Idre og Särna var kommet på svenske hender i 1644, men var likevel ikke en del av fredstraktaten. Først ved en særskilt avtale i 1751 ble disse områdene i Dalarna formelt svenske.
Forøvrig ble retten til tollfri passasje gjennom Øresund utvidet til alle Sveriges provinser, slik at alle svenske skip slapp å betale øresundstollen. Hamburg ble befridd fra betaling av Elben-tollen, en toll som byen frem til da måtte yte til fyrsterkebispedømmet Bremen.
Premier Grand Lodge of England

Premier Grand Lodge of England var en storloge innenfor det engelske frimureriet som ble grunnlagt den 24. juni 1717 som «Grand Lodge of London and Westminster». Den var opprinnelig storloge for loger i London og Westminister, men ble snart kjent som Grand Lodge of England.
Den var den første storloge som ble skapt, og kalles også Premier Grand Lodge of England, for å skille den fra Most Ancient and Honourable Society of Free and Accepted Masons according to the Old Constitutions (vanligvis kalt  Ancient Grand Lodge of England) og Grand Lodge of All England Meeting at York.
I 1813 ble storlogen slått sammen med  Ancient Grand Lodge of England til den nåværende United Grand Lodge of England.
Storlogens prinsipper var inspirert av idealet om toleranse og den universelle forståelsen av Opplysningstiden og av den vitenskapelige revolusjonen I det 17. århundre.
Solstripebrednebb

Utbredelse

Den forekommer i Brunei, Indonesia, Kambodsja, Laos, Malaysia, Myanmar, Thailand og Vietnam.
Allalderlitteratur

Allalderlitteratur, også skrevet all-alder-litteratur og kalt allalderbøker, er litteratur som henvender seg både til barn og voksne. Teksten, og eventuelt illustrasjonene i ei bok, har en dobbelt betydning eller en dobbelt stemme.

Begrepet

Forfatteren og dramatikeren Jon Fosse var en av de første til å navngi og peke på fordelene ved en sjanger som ikke bare var for barn, men som kunne leses på flere plan av voksne også. I en kronikk i Dagbladet 2. oktober 1997 skrev han blant annet: «Skal barnelitteraturen bli seriøs litteratur, må den så å seie oppheve seg sjølv som barnelitteratur og bli til litteratur. Det vil blant anna seie at den ikkje må vere skriven med vekt på tilpassinga til barn, men med vekt på den estetiske autonomien, og i så fall endrar barnelitteraturen karakter frå å vere skriven utelukkande for barn til å vere skriven også for barn, og dermed blir den til det ein i seinare tid har snakka om som all-alder-litteratur.»

Eksempler

Allalderbøker kan for eksempel være bildebøker med et ytre handlingsplan beregnet på barnet, og et annet, ofte symbolsk plan beregnet på den voksne. Det kan også være ungdomsbøker og fantasylitteratur der for eksempel illustrasjonene og strukturen passer for barn, men der teksten inneholder ironi, parodier og ordspill som er myntet på de voksne.
Allalderbøker brukes særlig om moderne bildebøker som tradisjonelt henvender seg til barn, men som også snakker til den voksne. I Norge har blant andre Gro Dahle og Svein Nyhus arbeidet med sjangeren. Ragnar Aalbu, Reidar Kjelsen og en rekke andre nye barnebokforfattere og - illustratører lager tilsynelatende barnslige bildebøker som mer eller mindre bevisst henvender seg direkte til ungdom og voksne.
På engelsk blir fenomenet gjerne kalt crossover books eller crosswriting. Det har vært tema i barnelitteraturen siden 1990-tallet. Selv om begrepet er forholdsvis nytt, kan alle skriftlige og muntlige fortellinger uten aldersbestemte målgrupper i prinsippet betraktes som allalderlitteratur. Det gjelder en stod del av folkediktninga, særlig fablene og eventyrene, men også moderne kunsteventyr og fortellinger, for eksempel Frithjof Sælens anti-nazistiske bildebøker der det politiske budskapet var skjult i søte småbarnshistorier. Sælens kult-bok Snorre Sel, som kom i 1941, men ble forbudt av sensuren under krigen, har til og med undertittelen «en fabel i farger for voksne og barn». Eksempler på all-alder-bøker i engelsk litteratur er blant annet bøkene om «Ole Brumm» og «Harry Potter». Blant bildebøker kan nevnes flere titler av Anthony Browne.
Nils Ringdal

Utmerkelser

For sin innsats under andre verdenskrig ble Ringdal tildelt St. Olavsmedaljen med eikegren. Av britene ble han blant annet tildelt Distinguished Flying Cross.
Emsdepesjen

Emsdepesjen eller Emser-depesjen (fransk: Dépêche d'Ems) var en skriftlig meddelelse i et telegram, fra den prøyssiske kongen Vilhelm I til den franske ambassadøren Vincent Benedetti. Telegrammet ble sendt den 13. juli 1870 fra kurbyen Bad Ems, hvor kongen oppholdt seg, og var egentlig ment som en intern beskjed til Otto von Bismarck om kravene fra den franske ambassadøren. Bismarck tilspisset kongens formuleringer på en måte som kunne tolkes som en krigserklæring, før han sendte telegrammet videre til Paris. Der ble det av Napoleon III brukt som påskudd for å starte den fransk-prøyssiske krig den 19. juli 1870.
Theta-gruppen

Theta-gruppen var en motstandsgruppe lokalisert på og ved Bryggen i Bergen under 2. verdenskrig. Gruppen var operativ fra desember 1941 til juni 1942. Gruppens kjernevirksomhet var illegal radiokommunikasjon med de allierte, men de gjennomførte også sabotasjeoppdrag. En av gruppens store bragder var i forbindelse med senkningen av krigsskipet «Tirpitz» i november 1944.

Opprettelse og virksomhet

Etter invasjonen av Norge høsten 1940 vokste det frem en vennegruppe med Jan Dahm og Bjarne Winter Thorsen i spissen, i Bergen med et felles siktemål; å få kontakt med norske myndigheter i England, med den hensikt i å fortsette kampen mot Nazistene bak deres egne linjer. For å gjøre dette, var nødvendig teknisk utstyr samt et oppholdssted viktige forutsetninger. Guttene hadde tilgang på et skjult lokale på Bryggen i Bergen, som de fritt kunne disponere. Dette rommet utgjør nå Thetamuseet. Bryggen var under krigen et uoversiktlig område, hvor et lite rom vanskelig kunne oppdages. Winter Thorsen reiste til England for å gå til anskaffelse av radioutstyr samt enkel opplæring. Etter hans hjemkomst startet informasjonsutvekslingen med de allierte i England. Tyske styrkers bevegelser opptok gruppens hovedfokus.
Det største slagskipet i den tyske krigsmarinen under andre verdenskrig, «Tirpitz», var fryktet av de allierte styrkene. Theta-gruppen samlet og videresendte informasjon om hvor skipet befant seg, noe som var avgjørende for at britiske bombefly til slutt klarte å senke skipet i november 1944.

Minnesmerke

Der hvor konsentrasjonsleiren Dautmergen tidligere lå, er det i dag reist et stort kors, omkranset av minnesteiner. Ved foten av minnesmerket står en innskrift som i norsk oversettelse lyder: «Her hviler ofrene for en hensynsløs vold. I leiren Schöberg (Dautmergen) led og døde for sin overbevisnings skyld i tiden Januar 1944-mai 1945, 1.777 politiske fanger, heriblant 5 belgiere, 18 tyskere, 110 franskmenn, 6 hollendere, 18 italienere, 97 jugoslaver, 99 lettere og litauere, 9 nordmenn, 12 sveitsere, 4 tsjekkoslovaker, 248 ungarere og 330 statsløse». Med «statsløse» menes jøder og sigøynere. Når det gjelder døde nordmenn er det et tall som står på minnesmerket, 9, feil. Rett tall er 12.
Solfrid i Bjørnstu og de syv svende

Solfrid i Bjørnstu og de syv svende var en roman skrevet av Johan Falkberget i 1928.
Historien handler om den morløse Solfrid, som nektet å tigge på gårdene, og av den grunn ble banket av sin far. Hun rømmer, og en St.Hans natt kommer hun vandrende langs landeveien og havner hos Bernt i Bjørnstu (Bjønnstu). Solfrid var så fager at mennene mente hun måtte være ei hulder, mens kjerringene seg i mellom pratet om at hun måtte være tater. Solfrid satte hele den fredelige bygda på ende. "Karfolkene begynte å kry rundt Bjønnstu som luskende hannkatter" (fra Arbeidermagasinet nummer 38, 1954).
"Solfrid i Bjørnstu og de syv svende" gikk som en ukentlig, helsides, tegneserie i Arbeidermagasinet fra nummer 35 i 1954 til nummer 46 i 1955 (til sammen 64 helsider). Hver helside besto av 9 bilder med tekst under. Serien ble tegnet av den norske tegneren og illustratøren Bjarne Restan. Dette var den siste tegneserien han illustrerte. Historien om "Solfrid og de sju svende" fortsatte i Arbeidermagasinet som ukentlig romantekst fra magasin nummer 47 i 1955 til godt ut i 1956.
"Solfrid i Bjørnstu og de syv svende" ble på nytt trykt i Arbeidermagasinet fra utgivelse nr.36 til utgivelse nr.51 i 1968. Denne gang ikke som tegneserie, men med en illustrert helside hver uke. Illustrasjonene var nå tegnet av tegneren og illustratøren Borghild Rud.
Foss bru

Foss bru er navnet på to bruer i Hyllestad kommune i Sogn og Fjordane. Bruene krysser Lolandselva ved gården Foss. Den gamle brua var en del av Den Trondhjemske postvei og er ei 106 meter lang steinbru med 18 løp (19 steinkar). Brua erstattet ei trebru fra 1787, som lå litt lenger oppe i elva. Foss bru ble reparert i 1848 og ble i sin tur erstattet av ei ny bru i 1960.
I forbindelse med byggingen av ny bru ble det foreslått å verne den gamle brua. I første omgang ble verneforslaget avslått, blant annet fordi den daværende veidirektøren mente at brua demte opp elva og burde rives. Senere ble elva regulert og fikk lavere vannføring, og verneforslaget ble tatt opp igjen. Brua ble restaurert mellom 1975 og 1978.
Den nye brua er en del av fylkesvei 57 og fylkesvei 607.